Разам з тым было сказана, што ўрад будзе выпрацоўваць і прапаноўваць такі прымальны для грамадства і падёмны для краіны варыянт. У сувязі з гэтым варта адзначыць, што актыўны характар дэмаграфічнай і сацыяльнай палітыкі ўладаў пастаянна падкрэсліваецца прапагандысцкімі сродкамі, і напярэдадні самых важных палітычных кампаніяў у іх знаходзяць мноства пазітыўных і дынамічных момантаў. Хоць насамрэч гэтая палітыка не выходзіць за рамкі нясмелай і неадэкватнай спробы змякчыць самыя негатыўныя наступствы рэальных дэмаграфічных і сацыяльна-палітычных працэсаў.